यह टूर्नामेंट जैसे-जैसे आगे बढ़ेगा, गेंदबाजों की भूमिका और अहम होती जाएगी. विकेट और ज्‍यादा टर्न लेने लगेंगे और स्पिनर्स ज्‍यादा प्रभावी होते जाएंगे. विश्व कप के लिए भारत के अभियान के लिए हरभजन सिंह को एक बड़ी भूमिका अदा करनी होगी. मुझे विश्वास है कि जल्द ही वे विकेट भी लेने लगेंगे. जहीर खान के साथ वे हमारे लिए मुख्य विकेट लेने वाले गेंदबाज होंगे. मुनफ पटेल को विपक्षी टीम के रन रेट पर नियंत्रण लगाने की भूमिका अदा करनी होगी. निर्णायक क्षणों पर विकेट ले लेने की क्षमता आशीष नेहरा में भी है.